text: Nemesio Zúñiga Cazorla Trag i c om e d i a T'ika hina ACTO I Escena 5a Wayna Kutipa: Yayalláy, yayalláy, hump'ipas saq kutirimuni, huk qullata rikuspa. "Mulluqhawamantam kani" ninmi. Kaytañam hamuchkan, llamankuna qatirisqa. Icha imata munan. Qañiwata, k'ispiñutachá apamuchkan, ch'arkita sarawan chhalanapaq. Apu Kutipa: Puriy, ma qhawarimuy kaytachus hamun chayta. Chaykamataq yaykuy ukhuta. T'ikahina: Simiykita hunt'amusaq, yayalláy. (Sale.) Wayna Kutipa: Ñuqapas qhawarqamusaq. (Sale.) Apu Kutipa: Pipunitaq chay qulla kanman? Hayk'apmantahinataq qullakuna hamun kay k'itiman? Chiqnikunim chay runakunata. Yawarniytam q'uñichin, ñawpa qhichwakunawan awqanakuq kasqankumanta, lliw qhichwantinpi t'iqmurispa usurichasqankunamanta. Escena 6a Wayna Kutipa: Apuy, munakusqay yayalláy, Sinchik'anaq waynam hamusqa, qañiwawan, ch'arkiwan sara chhalaq, kay k'itinchik riqsiq-hina. Kaytapunim hamusqa, hawapiñam kachkan. 514 Qosqo qhechwasimipi akllasqa rimaykuna